**NOTĂ INFORMATIVĂ**

**la proiectul de hotărâre pentru modificarea Regulamentului privind modul de plată a pensiilor stabilite în sistemul public de pensii , alocațiilor sociale de stat, alocațiilor lunare de stat, indemnizațiilor, plăților periodice capitalizate și suportului financiar de stat, aprobat prin Hotărârea Guvernului nr. 929/2006**

|  |
| --- |
| * + - 1. Denumirea autorului şi, după caz, a participanţilor la elaborarea proiectului |
| Proiectul de hotărâre pentru modificarea Regulamentului privind modul de plată a pensiilor stabilite în sistemul public de pensii, alocațiilor sociale de stat, alocațiilor lunare de stat, indemnizațiilor, plăților periodice capitalizate și suportului financiar de stat, aprobat prin Hotărârea Guvernului nr. 929/2006 a fost elaborat de Ministerul Muncii și Protecției Sociale. |
| 2. Condiţiile ce au impus elaborarea proiectului de act normativ şi finalităţile urmărite |
| Proiectul de hotărâre a Guvernului este elaborat în vederea executării recomandărilor prevăzute în Hotărârea Curții de Conturi nr. 18/2023 cu privire la Raportul auditului financiar al Raportului Guvernului privind executarea bugetului asigurărilor sociale de stat în anul 2022 și Hotărârea Curții de Conturi nr. 17/2022 cu privire la Raportul auditului financiar al Raportului Guvernului privind executarea bugetului asigurărilor sociale de stat în anul 2021.  Scopul elaborării proiectului de hotărâre a Guvernului constă în reglementarea modului de suspendare/reluare a plății pensiei unor categorii de angajați din aviația civilă.  Conform art. 56, alin. (1) din Legea nr. 156/1998 privind sistemul public de pensii, se acordă pensie, cu condiţia încetării activităţii în funcții în condiții speciale de muncă a unor categorii de angajaţi din aviaţia civilă.  Procesul de suspendare a plății pensiei unor categorii de angajaţi din aviaţia civilă, în cazul reangajării în funcții în condiții speciale de muncă, este ambiguu.  Totodată, în cadrul Casei Naționale de Asigurări Sociale există un mecanism de control cu formarea unor liste ale beneficiarilor de pensii, angajaţi/reangajaţi, conform datelor înscrise în contul personal de asigurări sociale prezentate de către angajator.  Cu toate acestea, entitatea nu dispune de pârghii de control asupra conformității reflectării acestora în extrasele din cont pentru toți beneficiarii acestui contingent. |
| 3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene |
| Actul normativ nu conține norme privind armonizarea legislaţiei naţionale cu legislaţia Uniunii Europene. |
| 4. Principalele prevederi ale proiectului şi evidenţierea elementelor noi |
| Proiectul prevede că:   * plata pensiei unor categorii de angajați din aviația civilă se suspendă din luna următoare celei în care, conform datelor din contul personal de asigurări sociale al persoanei asigurate, persoana s-a angajat în funcția, care dă dreptul la acest tip de pensie. Sumele pensiei primite necuvenit, pe perioada de activitate în funcţia care acordă dreptul la acest tip de pensie, se restituie integral pe contul Casei Naţionale de Asigurări Sociale; * plata pensiei unor categorii de angajați din aviația civilă se reia începând cu luna următoare celei în care, conform datelor din contul personal de asigurări sociale al persoanei asigurate, persoana a încetat activitatea în funcția, care dă dreptul la acest tip de pensie. |
| 5. Fundamentarea economico-financiară |
| Implementarea prezentului proiect de hotărâre a Guvernului nu necesită cheltuieli financiare din bugetul de stat. |
| 6. Modul de încorporare a actului în cadrul normativ în vigoare |
| Proiectul elaborat se încadrează în cadrul normativ în vigoare. |
| 7. Avizarea şi consultarea publică a proiectului |
| În scopul respectării prevederilor Legii nr. 239/2008 privind transparența în procesul decizional, anunțul de inițiere a procesului de elaborare a proiectului Hotărârii Guvernului este plasat pe pagina web particip.gov.md și poate fi accesat la următorul link https://particip.gov.md/ro/document/stages/\*/11420. |
| 8. Constatările expertizei anticorupție |
| Proiectul de hotărâre a Guvernului va fi supus expertizei anticorupție de către Centrul Național Anticorupție. |
| 9. Constatările expertizei de compatibilitate |
| Proiectul de hotărâre a Guvernului nu intră în categoria actelor normative care necesită expertiza de compatibilitate. |
| 10. Constatările expertizei juridice |
| Proiectul de hotărâre a Guvernului urmează a fi expertizat de către Ministerul Justiției. |
| 11. Constatările altor expertize |
| Proiectul de hotărâre a Guvernului nu necesită alte expertize. |

**Secretar de Stat Corina AJDER**